204 



Branchiæ tracheariæ setaceæ , longissimæ, articulatæ, in 

 dorso annulorum thoracis et abdominis per paria sitæ. 



Cerci longissimi, articulati. 



Mandibulæ retinaculo instructæ; pars exterior in laminam 

 rotundatam expansa. 



Palpi maxillares biarticulati. 



Ocelli appropinquantes, in procursu oculifero siti. 



Clypeus fissus. 



Pedes primi paris processu pollicari producto, serrato. 



Caput transversum, tertia parte latius quam longius, 

 hexagonum, epistomate amplissimo, apice postremo marginem 

 occipitalem attingente, area media valde convexa, leviter 

 canaliculata. Anguli frontales brevissimi, obtusi, sulculo levi 

 definiti. Clypeus impressione transversa definitus, convexius- 

 culus, leviter canaliculatus ; pars antica biloba, angulos fron- 

 tales valde excedens, lobis incisura acuta separatis, triplo 

 latioribus quam longioribus, apice late emarginatis, angulo 

 interiore obtuso, exteriore in denticulum producto. Tempora 

 pone antennas in tuber oculiferum producta maximum, sextam 

 latitudinis capitis partern explens, conicum, obtusum: pone 

 tubera superne in lineam obliquam leviter elevata, medio 

 angulatam tuberculisque armatam ternis setiferis. Occiput 

 latitudine clypei, emarginate truncatum, angulis obtusis, toto 

 foraminis cervicalis ambitu acute marginatum. 



Ocelli globosi, valde eminentes, omnes vicini, in apice 

 tuberis temporalis siti, capite prono quini, supino terni conspicui. 



Antennæ capite duplo sextaque parte breviores, filiformes; 

 articuli bini priores brevissimi, cylindrici, longitudine sub- 

 æquales, secundus tertia parte tenuior quam primus, tertius 

 conice cylindricus, crassitudine articuli secundi eoque duplo 

 longior; ultimus gracilis, conicus, duplo brevior articulo tertio 

 eoque triplo tenuior. Articulus tertius appendice instructus 

 conica, terminali, articulum ultimum antennæ formå simulante 

 sed eo tertia parte majore, apice setam longiorem gerente. 



Mandibulæ capite plus quam duplo breviores , sexta 

 tantum parte longiores quam latiores, depressæ, dorso convexo, 

 parce setoso; pars exterior late explanata, apicem mandibulæ 



